techiaith/cofnodycynulliad_en-cy huggingface dataset:
English: I thank Altaf Hussain for that very important question. It is, of course, vital that people needing to access end-of-life services are not put in the position where they are desperately trying to get information, particularly over a weekend. I'm aware of those sorts of situations, which I have experienced. A programme should be set up so that people, over weekends, for example, who are receiving end-of-life care - that there is specific cover for those periods. I know that that is done in many cases. People should not be left in that position. The Welsh Government does, as you know, put funding towards hospices and help in the community, a particular percentage. The voluntary sector provides a lot of money as well, and those services are very impressive services. I'm well aware of the services provided in Cardiff and the Vale of Glamorgan, for example, for end-of-life care at home. But obviously, I think, we must always do more to strive to improve that situation.
Welsh: Rwy'n diolch i Altaf Hussain am y cwestiwn hynod bwysig yna. Mae hi'n hanfodol, wrth gwrs, nad yw pobl sydd ag angen gwasanaethau diwedd oes yn cael eu rhoi mewn sefyllfa o fod â thaer angen am wybodaeth, yn arbennig dros benwythnos. Rwy'n ymwybodol o sefyllfaoedd o'r fath, mae gennyf i brofiad o hynny. Dylid sefydlu rhaglen sy'n caniatáu i bobl, dros benwythnosau, er enghraifft, sy'n derbyn gofal diwedd oes - bod gofal arbennig ar gael yn y cyfnodau hynny. Rwy'n gwybod i hynny fod ar gael mewn llawer o achosion. Ni ddylid gadael pobl mewn sefyllfa felly. Fel gwyddoch chi mae Llywodraeth Cymru yn rhoi arian tuag at hosbisau a chymorth yn y gymuned, canran benodol. Mae'r sector gwirfoddol yn darparu llawer o arian hefyd, ac mae'r gwasanaethau hynny'n wasanaethau trawiadol iawn. Rwy'n ymwybodol iawn o'r gwasanaethau sy'n cael eu darparu yng Nghaerdydd a Bro Morgannwg, er enghraifft, ar gyfer gofal diwedd oes yn y cartref. Ond yn amlwg, rwy'n credu bod rhaid i ni wneud mwy bob amser i ymdrechu i wella'r sefyllfa honno.
English: Question 4 [OQ59028] has been withdrawn.
Welsh: Tynnwyd cwestiwn 4 [OQ59028] yn ôl.
English: Betsi Cadwaladr University Health Board is responsible for the condition of its own estate. It can submit business cases to the Welsh Government for capital funding for its assessed priorities, which have to be considered against the backdrop of significant capital pressures across NHS Wales.
Welsh: Mae Bwrdd Iechyd Prifysgol Betsi Cadwaladr yn gyfrifol am gyflwr ei ystadau ei hun. Fe all gyflwyno achosion busnes i Lywodraeth Cymru am gyllid cyfalaf ar gyfer ei flaenoriaethau asesiedig, y mae'n rhaid eu hystyried nhw gan gofio'r pwysau sylweddol sydd yn bodoli o ran cyfalaf ar draws GIG Cymru.
English: Thank you for your response, Minister. I'm sure you're able to anticipate what I'm going to say, as it was reported in the BBC last week that only 62 per cent of buildings owned by Betsi Cadwaladr University Health Board are classed as operationally safe. In Abergele hospital, which serves my constituents well, only 15 per cent of the building complies with modern day health and safety standards. The reason for this is primarily that the board has many old buildings with high running costs and old infrastructure that haven't moved with the times or modern-day health needs. My question is: if you look at this objectively, Minister, do you think that in the long term it would help the board make estate savings by investing more now in new building infrastructure, such as north Denbighshire community hospital in Rhyl, so that we can ensure better healthcare for local people in a way that also lowers running costs and is environmentally friendlier, allowing us to invest more in front-line services?
Welsh: Diolch i chi am eich ymateb, Gweinidog. Rwy'n siŵr eich bod chi'n gallu rhagweld yr hyn yr wyf i am ei ddweud, oherwydd cafodd ei nodi gan y BBC wythnos diwethaf mai dim ond 62 y cant o'r adeiladau sy'n eiddo i Fwrdd Iechyd Prifysgol Betsi Cadwaladr sy'n cael eu hystyried fel rhai sy'n ddiogel i'w gweithredu. Yn ysbyty Abergele, sy'n rhoi gwasanaeth da i fy etholwyr i, dim ond 15 y cant o'r adeiladau sy'n cydymffurfio â safonau iechyd a diogelwch cyfredol. Y rheswm am hyn yn bennaf yw bod gan y bwrdd lawer o hen adeiladau gyda chostau rhedeg uchel a hen seilwaith nad yw wedi datblygu gyda'r oes nac anghenion iechyd cyfredol. Fy nghwestiwn i yw: os edrychwch chi ar hyn yn wrthrychol, Gweinidog, a ydych chi'n credu y byddai hi o gymorth i'r bwrdd o ran arbed arian gyda'r ystadau yn yr hirdymor pe byddech chi'n buddsoddi mwy nawr mewn seilwaith adeiladau newydd, fel ysbyty cymunedol gogledd sir Ddinbych yn y Rhyl, er mwyn i ni allu sicrhau gofal iechyd gwell i bobl leol mewn ffordd sy'n lleihau costau rhedeg hefyd ac yn fwy caredig i'r amgylchedd, gan ganiatáu i ni fuddsoddi mwy mewn gwasanaethau rheng flaen?
English: Thanks very much. I would love to invest more in our capital estate, but unfortunately our funding from the UK Government, when it comes to capital budgets, has not increased, and that does make life very difficult for us. What I will say is that over the past 10 years Betsi has received £455 million in capital expenditure, which is about 14 per cent of the Welsh total. That includes about £170 million on Ysbyty Glan Clwyd; £20 million on neonatal in Ysbyty Glan Clwyd; in Ysbyty Gwynedd, £14 million for the emergency department; £5 million in Flint; £4 million in Blaenau Ffestiniog; and £5 million in Tywyn. I could go on and on. The point is, we are trying to do our best. You do have to prioritise in these difficult circumstances, but obviously there has been an increase in the backlog figures, because, as you say, of the age of many of those major and acute sites, which is why what we have asked is that the health board considers what they think the priorities should be, and then obviously we as a Government will make a judgment after that.
Welsh: Diolch yn fawr iawn. Fe fyddwn i wrth fy modd yn buddsoddi mwy yn ein hystad cyfalaf ni, ond yn anffodus nid yw ein cyllid ni oddi wrth Lywodraeth y DU, o ran cyllidebau cyfalaf, wedi cynyddu, ac mae hynny'n gwneud bywyd yn anodd iawn i ni. Yr hyn a fyddwn i'n ei ddweud yw bod Betsi wedi cael £455 miliwn mewn gwariant cyfalaf dros y 10 mlynedd diwethaf, sef tua 14 y cant o'r cyfanswm i Gymru. Mae hynny'n cynnwys tua £170 miliwn ar Ysbyty Glan Clwyd; £20 miliwn ar adran babanod newydd-anedig yn Ysbyty Glan Clwyd; yn Ysbyty Gwynedd, £14 miliwn i'r adran frys; £5 miliwn yn y Fflint; £4 miliwn ym Mlaenau Ffestiniog; a £5 miliwn yn Nhywyn. Fe allwn i fynd ymlaen ac ymlaen. Y pwynt yw, rydym ni'n ceisio gwneud ein gorau. Mae'n rhaid i chi flaenoriaethu yn yr amgylchiadau anodd hyn, ond mae'n amlwg fod cynnydd wedi bod yn y ffigurau ol-groniad, oherwydd, fel rydych chi'n dweud, oedran llawer o'r safleoedd mawr ac acíwt hynny, a dyna pam rydym ni wedi gofyn i'r bwrdd iechyd ei hun ystyried beth ddylai'r blaenoriaethau fod, ac yna'n amlwg fe fyddwn ni yn y Llywodraeth yn gwneud dyfarniad wedi hynny.
English: Hywel Dda University Health Board is responsible for the provision of safe, sustainable high-quality healthcare services for its local population, based on the best and most up-to-date clinical evidence and advice.
Welsh: Mae Bwrdd Iechyd Prifysgol Hywel Dda yn gyfrifol am ddarparu gwasanaethau gofal iechyd o safon uchel, sy'n ddiogel a chynaliadwy, i'w phoblogaeth leol, a hynny ar sail y dystiolaeth a'r cyngor clinigol gorau a diweddaraf.
English: Thank you for that response, Minister. As you know, there are concerns over primary healthcare services in Solva in my constituency, following the news that the GP partner has announced her retirement. Hywel Dda University Health Board has held some public engagement on this development and was writing to all patients registered at the surgery, and that's extremely important, as the local community must be consulted on how they think provision can continue to be delivered in the future. This of course follows on from Neyland and Johnston surgery in my constituency, which is now under health board control because of a retirement at that practice as well. Minister, people in my constituency are concerned that access to a GP in parts of Pembrokeshire is becoming increasingly difficult. Can you tell us what the Welsh Government is doing to address this matter? What work are you doing with the local health board to ensure that people can access a local GP wherever they live in Pembrokeshire?
Welsh: Diolch am yr ymateb yna, Gweinidog. Fel gwyddoch chi, fe geir pryderon ynglŷn â gwasanaethau gofal iechyd sylfaenol yn Solfach yn fy etholaeth i, yn dilyn y newyddion bod y partner yn y practis meddyg teulu wedi cyhoeddi ei bod hi'n ymddeol. Mae Bwrdd Iechyd Prifysgol Hywel Dda wedi cynnal rhywfaint o ymgysylltu â'r cyhoedd am y datblygiad hwn ac wedi ysgrifennu at yr holl gleifion sydd wedi cofrestru yn y feddygfa, ac mae hynny'n hynod bwysig, gan ei bod hi'n rhaid ymgynghori â'r gymuned leol ynglŷn â'i barn am y ffyrdd y gellir parhau i gyflwyno'r ddarpariaeth yn y dyfodol. Mae hyn wrth gwrs yn dilyn meddygfa Neyland a Johnston yn fy etholaeth i, sydd dan reolaeth y bwrdd iechyd erbyn hyn oherwydd ymddeoliad yn y practis hwnnw hefyd. Gweinidog, mae pobl yn fy etholaeth i yn poeni bod gallu gweld y meddyg teulu yn mynd yn gynyddol anodd mewn rhannau o sir Benfro. A wnewch chi ddweud wrthym ni beth mae Llywodraeth Cymru yn ei wneud i fynd i'r afael â'r mater hwn? Pa waith a ydych chi'n ei wneud gyda'r bwrdd iechyd lleol i sicrhau bod pobl yn gallu gweld meddyg teulu yn lleol ble bynnag y maen nhw'n byw yn sir Benfro?
English: Thanks very much. I'm very aware of the situation in Solva. I can't go very far without somebody bringing it up with me when I'm home. I'm pleased to say that I met with the chair and chief executive of Hywel Dda health board on Thursday, and I was able to discuss this issue with them. As you noted, there has been an engagement with the community already. It is very difficult, because obviously we could put all the measures we want in place, but the key thing is how do you get a GP to go there. There is a real challenge when it comes to single-handed practices. We do have to, perhaps, think creatively about how we go about filling these roles that are quite difficult. I know that we had a real challenge in the past in attracting someone, for example, to Goodwick, where we actually put a £20,000 additional golden handshake on the table and still nobody came. These are not easy to resolve. You can't force people to go to these places. But obviously, our approach is to try and make sure that these people don't work alone and that they have a team around them. But even then, what we find works best is when you have a community of GPs working together. That's obviously difficult in places like Solva, so we just have to try and be creative and work with the community. But I know that the health board is going to make every effort to see what they can put in place by the termination date of 31 March.
Welsh: Diolch yn fawr iawn. Rwy'n ymwybodol iawn o'r sefyllfa yn Solfach. Nid wyf i'n gallu mynd ymhell iawn o gartref heb i rywun godi'r mater gyda mi pan fyddaf i yno. Rwy'n falch o ddweud fy mod i wedi cyfarfod â chadeirydd a phrif weithredwr bwrdd iechyd Hywel Dda ddydd Iau, ac fe lwyddais i drafod y mater hwn gyda nhw. Fel nodwyd, bu ymgysylltu â'r gymuned yn barod. Mae hi'n anodd iawn, oherwydd yn amlwg fe allem ni roi'r holl fesurau yr ydym ni'n eu dymuno ar waith, ond y peth allweddol yw sut byddwch chi'n denu meddyg teulu yno. Mae yna her wirioneddol o ran meddygfeydd un meddyg. Mae'n rhaid i ni, efallai, feddwl yn greadigol ynglŷn â sut i fynd ati i lenwi'r swyddi hyn sy'n beth anodd iawn. Rwy'n gwybod i ni fod â her wirioneddol yn y gorffennol o ran denu rhywun, er enghraifft, i Wdig, pan wnaethon ni gynnig gwobr ariannol gwerth £20,000 i rywun am ddod ond ni ddaeth neb wedyn. Nid yw hi'n hawdd datrys pethau fel y rhain. Nid ydych chi'n gallu gorfodi pobl i fynd i'r mannau hyn. Ond yn amlwg, ein dull ni yw ceisio sicrhau nad yw'r meddygon unigol yn gweithio ar eu pennau eu hunain a bod ganddyn nhw dîm o'u cwmpas nhw. Ond hyd yn oed wedyn, yr hyn yr ydym ni'n ei ganfod sy'n gweithio orau yw pan fydd gennych chi gymuned o feddygon teulu yn gweithio gyda'i gilydd. Yn amlwg mae hynny'n anodd mewn lleoedd fel Solfach, felly mae'n rhaid i ni geisio bod yn greadigol a gweithio gyda'r gymuned. Ond rwy'n gwybod y bydd y bwrdd iechyd yn gwneud pob ymdrech i weld beth all ei roi yn ei le erbyn dyddiad y terfyniad sef 31 o fis Mawrth.
English: Under their contract reform arrangements, dental practices focus on prevention and needs-based care rather than providing routine check-ups every six months to all patients. As a result of this shift, more than 123,000 new patients have gained access to an NHS dentist thus far this year.
Welsh: O dan drefniadau diwygio'r contract, mae practisys deintyddol yn canolbwyntio ar ofal ataliol ac ymateb i angen, yn hytrach na rhoi archwiliad rheolaidd bob chwe mis i bob claf. Yn sgil y newid yma, mae mwy na 123,000 o gleifion newydd yng Nghymru wedi cael gweld deintydd NHS hyd yma eleni.
English: You'll know that NHS dentistry is something that I've raised with you time and time again in this Siambr. I'm concerned to hear again that we're hearing about these additional appointments - 120,000 we've heard before, and I think 130,000 you said this time -
Welsh: Rydych chi'n gwybod bod deintyddiaeth y GIG yn rhywbeth yr ydw i wedi ei godi gyda chi dro ar ôl tro yn y Siambr hon. Rwy'n pryderu o glywed eto ein bod ni'n clywed am yr apwyntiadau ychwanegol hyn - 120,000 a glywsom ni'n flaenorol, a 130,000 rwy'n credu y dywedoch chi'r tro hwn -
English: It's 123,000.
Welsh: 123,000 yw'r ffigur.
English: It's 123,000, I beg your pardon. Thank you for the correction. In my conversations with dentists and the British Dental Association, I hear that they cannot actually deliver those appointments for new patients because practices do not have the capacity. Existing patients, they say, are facing further delays because new patients are likely to need significant follow-up work. I'm told that many practices, unable to meet their contracted targets, are having their funding clawed back by health boards and, as a result of the uncertainties, are reducing their commitment to or even walking away from NHS dental work altogether. I wonder if I could ask you, when you say that there are 120,000 new appointments, are these actually new appointments or just the equivalent funding? Will you commit to meeting with the British Dental Association in order to discuss this further? Thank you. Diolch yn fawr iawn.
Welsh: 123,000, mae'n ddrwg gen i. Diolch i chi am fy nghywiro. Yn fy sgyrsiau gyda deintyddion a Chymdeithas Ddeintyddol Prydain, rwy'n clywed na allan nhw gynnig yr apwyntiadau hynny ar gyfer cleifion newydd mewn gwirionedd gan nad oes gan y deintyddfeydd y gallu i wneud hynny. Mae cleifion presennol, medden nhw, yn wynebu oediadau pellach oherwydd mae hi'n debygol y bydd angen gwaith dilynol sylweddol ar gleifion newydd. Rwy'n cael gwybod bod llawer o ddeintyddfeydd, sy'n methu â chyrraedd nodau eu cytundebau nhw, yn gweld eu cyllid nhw'n cael ei grafangio yn ei ôl gan fyrddau iechyd ac, o ganlyniad i'r ansicrwydd, yn lleihau eu hymrwymiad nhw neu hyd yn oed yn achosi iddyn nhw ymadael â gwaith deintyddol y GIG yn gyfan gwbl. Tybed a gaf i ofyn i chi, pan ydych chi'n dweud bod 120,000 o apwyntiadau newydd, ai apwyntiadau newydd yw'r rhain mewn gwirionedd neu'r cyllid cyfatebol yn unig? A wnewch chi ymrwymo i gyfarfod â Chymdeithas Ddeintyddol Prydain i drafod hyn ymhellach? Diolch yn fawr iawn.
English: The Welsh Government is committed to improving healthcare services in Wales, and improving provision for people with poor eye health is a priority. This work is already under way through implementation of new optometry contracted terms of service, which I announced in a written statement issued in September last year.
Welsh: Mae Llywodraeth Cymru wedi ymrwymo i wella gwasanaethau gofal iechyd yng Nghymru, ac mae gwella'r ddarpariaeth i bobl ag iechyd llygaid gwael yn flaenoriaeth. Mae'r gwaith hwn ar y gweill eisoes trwy weithredu telerau gwasanaeth optometreg newydd a gontractiwyd, a gyhoeddais i mewn datganiad ysgrifenedig a gyhoeddwyd ym mis Medi'r llynedd.
English: Thanks, Minister. I'd like to ask you about plans to reduce financial help for some of the poorest and most vulnerable people in Wales towards the cost of their NHS glasses. I understand the proposal is to lower the current £39.10 contribution for children and adults on some benefits to £22. You claim the amount was agreed with the group that represents optometrists in Wales, however Optometry Wales says that, as a negotiating team, they were not in favour of supporting the changes to the voucher system proposed by the Welsh Government. Indeed, in a statement, they said the plans have caused significant concern among practitioners who are worried about the level of support patients on means-tested benefits will be able to access under the new contracts. The Federation of Ophthalmic and Dispensing Opticians has also expressed concerns that patients who depend on means-tested benefits will be worse off when accessing essential vision correction and warn of a significant reduction in domiciliary capacity, which will worsen eye health outcomes going forward. So, what assessment have you made, Minister, about the impact of this policy decision on the eyecare of patients, given the current economic circumstances that we're all experiencing? Thank you.
Welsh: Diolch, Gweinidog. Fe hoffwn i ofyn i chi am gynlluniau i leihau cymorth ariannol i rai o bobl dlotaf a mwyaf agored i niwed Cymru tuag at gost eu sbectol GIG nhw. Rwy'n deall mai'r cynnig yw gostwng y cyfraniad presennol o £39.10 i blant ac oedolion ynglŷn â rhai budd-daliadau i £22. Rydych chi'n honni bod y swm wedi ei gytuno gyda'r grŵp sy'n cynrychioli optometryddion yng Nghymru, ond mae Optometreg Cymru yn dweud nad oedden nhw, yn y tîm trafod, o blaid cefnogi'r newidiadau i'r system dalebau a gynigiwyd gan Lywodraeth Cymru. Yn wir, mewn datganiad, roedden nhw'n dweud bod y cynlluniau wedi achosi pryder sylweddol ymhlith ymarferwyr sy'n gofidio am lefel y gefnogaeth y bydd cleifion sy'n derbyn budd-dal sy'n dibynnu ar brawf modd yn ei chael o dan y contractau newydd. Mae Ffederasiwn yr Optegwyr Offthalmig a Chyflenwi wedi mynegi pryderon hefyd y bydd cleifion sy'n dibynnu ar fudd-dal sy'n dibynnu ar brawf modd mewn sefyllfa waeth o ran cael gwaith hanfodol i gywiro eu golwg ac yn rhybuddio am leihad sylweddol o ran gallu i fynd i weld pobl yn eu cartrefi, ac fe fydd hynny'n gwaethygu'r canlyniadau o ran iechyd llygaid i'r dyfodol. Felly, pa asesiad a wnaethoch chi, Gweinidog, ynghylch effaith y penderfyniad hwn ynglŷn â pholisi gofal llygaid cleifion, o ystyried yr amgylchiadau economaidd presennol yr ydym ni i gyd yn eu profi? Diolch i chi.
English: Thanks very much. The new Wales general ophthalmic services voucher value reflects the actual cost of providing services and glasses through the introduction of appropriately costed fees. What we have made sure is that those most in need continue to receive the most appropriate service, and I would encourage the Member to look again at Optometry Wales's website because actually, they did put out a statement, which they subsequently withdrew - I think that statement was posted by the UK body rather than the Welsh body, with whom we have a very good relationship where we've worked through these things. We really are at the cutting edge of ophthalmic services in the United Kingdom, making sure that we do things in a very different way in partnership, so we were quite surprised to see the statement that was issued, but they have withdrawn that statement, following conversations.
Welsh: Diolch yn fawr iawn. Mae gwerth talebau gwasanaethau offthalmig cyffredinol newydd Cymru yn adlewyrchu gwir gost darparu gwasanaethau a sbectolau drwy gyflwyno ffioedd sydd wedi costio'n briodol. Yr hyn y gwnaethom ni ei sicrhau yw bod y rhai mwyaf anghenus yn parhau i dderbyn y gwasanaeth mwyaf priodol, ac fe fyddwn i'n annog yr Aelod i edrych unwaith eto ar wefan Optometreg Cymru oherwydd mewn gwirionedd, fe wnaethon nhw roi datganiad, a'i dynnu yn ôl wedyn - rwy'n credu i'r datganiad hwnnw gael ei roi ar-lein gan gorff y DU yn hytrach na chorff Cymru, y mae gennym ni berthynas dda iawn ag ef ac rydym ni wedi gweithio drwy'r pethau hyn gydag ef. Rydym ni'n wir ar flaen y gad o ran gwasanaethau offthalmig yn y Deyrnas Unedig, ac yn gwneud yn siŵr ein bod ni'n gwneud pethau mewn ffordd wahanol iawn mewn partneriaeth, ac felly fe gawsom ni ein synnu yn fawr o weld y datganiad a gyhoeddwyd, ond maen nhw wedi tynnu'r datganiad hwnnw'n ei ôl, yn dilyn sgyrsiau.
English: We are increasing staffing numbers through a range of recruitment and attraction approaches, including international recruitment and record investment in education and training programmes. Improving staff retention in the NHS and the sustainability of our workforce is paramount.
Welsh: Rŷn ni'n cynyddu nifer y staff drwy amryw o ddulliau recriwtio a denu, gan gynnwys recriwtio rhyngwladol a buddsoddi mwy nag erioed mewn rhaglenni addysg a hyfforddi. Mae gwella lefelau cadw staff yn y gwasanaeth iechyd a gwneud ein gweithlu'n fwy cynaliadwy yn hollbwysig.
English: Thank you, Minister. When I've visited hospitals and picket lines in my region, staff have shared with me time and again the immense stress and pressure that they're under and the fact that many of their experienced colleagues are leaving on a weekly basis. They can no longer cope with the pressure that they're under, the stress of not being able to give the best possible care to all patients due to the scale of demand, and the stress as well as the day-to-day working patterns put in place. You and I both heard harrowing evidence in an event here in the Senedd from staff in our emergency departments describing the daily experience of going to work and how they're signing leaving cards for colleagues on a weekly basis. Time and time and again, you say that there are more staff working for the NHS than ever before, but obviously on the ground, the story is very different. So, why is there this difference between the day-to-day experiences of staff working on the front line who tell us about experienced colleagues leaving, but you keep telling us that there are more and more staff available to the health service? So, what's being done to address this dreadful situation? Because we are saying that there are more staff, but we're not recognising how much expertise is being lost on a weekly basis. And what's the plan to address this?
Welsh: Diolch, Weinidog. Wrth ymweld ag ysbytai a llinellau piced yn fy rhanbarth, mae staff wedi rhannu gyda mi, dro ar ôl tro, y straen aruthrol sydd arnyn nhw, a'r ffaith bod nifer o'u cydweithwyr profiadol yn gadael yn wythnosol. Dŷn nhw'n methu dygymod mwyach gyda'r pwysau sydd arnynt, y straen o fethu rhoi'r gofal gorau posibl i bob claf oherwydd maint y galw a'r straen, ynghyd â'r patrwm gwaith o ddydd i ddydd. Fe glywsoch chi a minnau dystiolaeth ddirdynnol mewn digwyddiad yma yn y Senedd gan staff yn ein hadrannau brys yn disgrifio'r profiad bob dydd o fynd i'r gwaith a sut maen nhw'n arwyddo cardiau gadael i staff yn wythnosol. Dro ar ôl tro, rydych chi'n dweud bod yna fwy o staff yn gweithio i'r gwasanaeth iechyd nag erioed o'r blaen, ond, yn amlwg, ar lawr gwlad, mae'r stori yn un wahanol. Felly, pam fod y gwahaniaeth hwn o ran y profiadau o ddydd i ddydd gan y staff sy'n gweithio ar y rheng flaen yn dweud wrthon ni am gydweithwyr profiadol yn gadael, ond rydych chi'n dweud bod yna fwy a mwy o staff yn y gwasanaeth iechyd nag erioed o'r blaen? Beth sydd yn cael ei wneud i fynd i'r afael efo'r sefyllfa ddirdynnol hon? Oherwydd rydyn ni'n dweud bod yna fwy o staff, ond dydyn ni ddim yn cydnabod faint o arbenigedd sy'n cael ei golli'n wythnosol. A beth ydy'r cynllun i fynd i'r afael â hyn?